כביש 40

250px|ממוזער|שמאל|צומת מסמיה (ראם) עם כביש 3, 2023
250px|ממוזער|שמאל|מעלה העצמאות, 1960
שמאל|ממוזער|250px|מצפה רמון ומעלה העצמאות היורד למכתש רמון
שמאל|ממוזער|250px|כביש 40, הגשר מעל הירקון
כביש 40 הוא הכביש השני באורכו בישראל (אחרי כביש 90), ואורכו 302 קילומטרים. הוא נמתח מצומת קטורה שבערבה, לאורך הנגב והשפלה עד כפר סבא שבדרום השרון.

מסלול הכביש מדרום לצפון
הכביש מתחיל במפגשו עם כביש 90 בצומת קטורה שבסמוך לקיבוץ לוטן שבערבה. ציון דרך חשוב על הכביש הוא מחנה שיזפון, בסיס ההכשרות של חיל השריון (חטיבה 460 – בית הספר לשריון). הוא חוצה את מכתש רמון ואת העיירה מצפה רמון, ועובר דרך מספר יישובים, בהם שדה בוקר, טללים ורמת חובב. בעבר חצה הכביש את באר שבע מדרום לצפון, אך מאז 2002 הוא מאגף אותה ממזרח, וקטע הכביש העובר את העיר מסומן ככביש 406. כביש 40 עובר בסמוך לעומר וחוצה את הנגב הצפוני סמוך לרהט ולקריית גת. בקטע הכביש ממחלף רהט עד מחלף מאחז כביש 40 חופף את תוואי כביש 6 ומסומן בשילוט ככביש 6 בלבד. צפונית למחלף מאחז משמש כביש 40 ככביש אורך נוסף בין כביש 4 לכביש 6. בהמשך הוא חוצה את כביש 1 במחלף לוד ואת כביש 5 במחלף ירקון. הכביש מסתיים בצומת כפר סבא מזרח.

היסטוריה
 עד לקום המדינה 
כביש 40 מבית קמה וצפונה מבוסס על דרכי עפר ודרכים היסטוריות שהיו קיימות עוד מתחילת המאה ה-20. הקטע הצפוני של הכביש מצומת קסטינה וצפונה הוא קטע ותיק שנסלל בסוף שנות השלושים.

כך למשל קטע הכביש בין גדרה לקסטינה היה בימי המנדט הבריטי חלק מהדרך הראשית מיפו לעזה ונחשב עוד בשנות ה-30 של המאה ה-20 ל"כביש טוב". קטע הכביש מגדרה לצומת מסמייה שודרג בשנת 1965. הקטע בין צומת מסמיה לצומת מלאכי נסלל בשנים 1936–1937 כחלק מסלילת כביש יפו-עזה. והקטע מרמלה לצומת ביל"ו, נסלל בין אוגוסט לדצמבר 1939 כדרך נוספת על הכביש דרך ראשון לציון לכיוון דרום הארץ, באופן המקצר את הנסיעה מעזה לירושלים. חמשת הקילומטרים הצפוניים של המקטע נסללו על ידי קבלן ערבי, ושלושת הקילומטר הדרומיים נסללו על ידי פועלי אגודת ישראל.

 לאחר קום המדינה 
קטע הכביש בין צומת מלאכי וצומת קמה נסלל יחד עם כביש 264 בין יולי 1949 ויוני 1951, על ידי סולל בונה שהעסיקה בסלילה עולים חדשים. אחת המטרות העיקריות של סלילת הכביש הייתה הקלה על האבטלה בקרב העולים החדשים באזור לוד ורמלה. הכביש חיבר את צומת מלאכי לכביש 25 שהיה הכביש הישן לבאר שבע, ליד משמר הנגב, ובכך קיצר את הדרך מתל אביב-יפו לבאר שבע בכ-25 קילומטרים.

בשנת 1950 הורחבו קטעים באורך 4 קילומטר מהכביש בין פתח תקווה ללוד ולרמלה.

הכביש מבאר שבע למשאבי שדה נפרץ על ידי הטורקים במהלך מלחמת העולם הראשונה כדרך גישה בין ארץ ישראל וסיני. הכביש שודרג בידי שלטונות המנדט הבריטי בימי מלחמת העולם השנייה. בפברואר 1954 נפתח החלק הדרומי של כביש 40 מכיוון צומת הנגב לאילת, דרך ירוחם, שדה בוקר ומכתש רמון באורך של 245 קילומטר עד לצומת ציחור, שם נפגש הכביש עם כביש 13. בשלב שני נסלל הכביש מצומת ציחור לצומת קטורה.

הדרך עברה מצומת הנגב לשדה בוקר דרך ירוחם ורק דרך עפר חיברה את כביש 211 באזור אשלים עם שדה בוקר. בשנת 1970, החלה הקרן הקיימת, לבקשת דוד בן-גוריון, בפריצת הכביש המחבר את משאבי שדה עם שדה בוקר. בפברואר 1973 נחנך קטע הכביש המחבר את משאבי שדה עם שדה בוקר ובכך יתרה את המעבר דרך ירוחם.

הכביש שימש כדרך הראשית לאילת מעל לעשור, עד השלמת סלילת כביש הערבה. בסקירה על מצבם של כבישי הנגב בינואר 1966 נכתב: "משדה בוקר עד מצפה רמון הכביש טוב למדי סלול היטב ורחב. גם המשכו ממצפה רמון הוא טוב, פרט לסיבובים של מעלה העצמאות, שבמרוצת השנים הפכו גליים ומסוכנים למדי". אולם הקטע הדרומי יותר תואר: "מצומת צחור עד אילת הכביש צר ביותר והשוליים בלתי יציבים, לא מאפשרים לסטות מן הכביש בנסיעה מהירה".

העבודות לסלילתו של קטע הכביש מצומת קמה לבאר שבע הושלמו ב-1974 והוא החליף את כביש 264 כדרך הראשית לבאר שבע, תוך קיצור הדרך לעיר בעשרה קילומטרים נוספים. הקטע בין צומת מלאכי לצומת פלוגות הורחב לארבעה נתיבים בשנת 1984, על פי הנטען היה זה לכבודו של דוד מגן כשהוא נבחר לכנסת.

בסוף שנות ה-70 נסלל כביש עוקף לוד שנפתח לתנועה באפריל 1980. בראשית דרכו היה כביש עוקף לוד בעל נתיב אחד לכל כיוון, ובהמשך הוא הורחב לדו נתיבי. הקטע בין צומת קסטינה לצומת מסמיה שודרג לשני נתיבים לכיוון בראשית שנות ה-80. על פי הדיווחים בעיתונות, הקטע הורחב לכבודו של משה קצב כשנבחר לכנסת.

 החל משנות התשעים 
הקטע הצפוני ביותר שבין נווה ירק לצומת כפר סבא הוא קטע חדש יחסית שנקרא בעבר כביש 55 והוא נסלל רק בסוף שנות ה-90 של המאה ה-20 ונחנך ב-23 במאי 2002. התוואי המקורי של חלקו הצפוני של כביש 40 המשיך דרך רמתיים עד צומת רעננה משם נפגש עם כביש 4. קטע זה הוא חלק מדרך היסטורית שבין פתח תקווה לחיפה (עד סלילת כביש 4 וכביש 2), וכיום הוא מכונה כביש 402.

באוגוסט 2002 נחנך קטע מעוקף באר שבע העובר ממזרח לעיר. הוא החליף את תוואי הכביש שעבר בין שכונות צפון-מזרח העיר. הקטע שנחנך מתחיל בצומת גורל ומסתיים במחלף חטיבת הנגב, במפגש עם כביש 60. קטע דרומי יותר בעוקף באר שבע, בין חטיבת הנגב למחלף שרה, נחנך ב-1977.

בשנים 2008 עד 2010 שודרג קטע עוקף באר שבע. במסגרת פרויקט השדרוג הוקמו שני מחלפים חדשים שהפכו את הנסיעה בקטע לרציפה ללא צמתים מרומזרים.

בשנת 2015, עם פתיחתו של כביש 6 באזור, נסלל קטע של כביש 6 בשיתוף עם כביש 40 בין מחלף רהט למחלף מאחז. השלמת הקטע ממחלף רהט למחלף קמה הסתיימה בתחילת 2016 ובקטע זה הכביש הוא כביש מהיר. הקטע בין מחלף קמה למחלף מאחז טרם שודרג למעמד זה.

בשנים 2012–2022 התרחשו במקטע הדרומי של כביש 40 (מצומת קטורה ועד קריית גת) 557 תאונות דרכים, מהן 49 תאונות קטלניות שגבו את חייהם של 61 איש.

תוכניות עתידיות
שמאל|ממוזער|250px|כביש 40, דרך רמתיים
שמאל|ממוזער|250px|מעלה העצמאות היורד ממצפה רמון למכתש רמון
שמאל|ממוזער|250px|מעלה העצמאות בסוף שנות ה-50
שמאל|ממוזער|250px|פסל "שומר הנגב" לצד הכביש מדרום לרמת חובב
שמאל|ממוזער|250px|מראה מגבעות מע'אר – כביש 40 בואכה גדרה
החברה הלאומית לדרכים מתכננת להרחיב את הכביש ולשפרו. בחלקו הצפוני מתוכנן תוואי חדש שיעקוף את פתח תקווה ממזרח. תוואי המעקף אמור להתחיל דרומית למחלף ירקון, ולהתחבר לתוואי הקיים מדרום לצומת סירקין.

בסמוך לתעשייה האווירית מתוכנן ביטול קטע בין צומת אל-על לצומת בדק (הקטע יהפוך לכביש פנימי פרטי של התעשייה האווירית), כביש 40 מתוכנן לעקוף את התעשייה האווירית ממזרח, כאשר כביש 46 יהפוך לכביש 40, יורחב לכביש דו נתיבי ודו מסלולי ויתחבר לכביש 40 המקורי דרומית למחלף הטייסים העתידי. צומת בדק של כביש 40 וצומת ברקת של כביש 46 מתוכננים להתבטל. צומת אל על וצומת הטייסים ימוחלפו.

באזור רמלה ולוד מתוכננים מחלפים במקום צמתים קיימים..
על פי פרסומי מפות תחומי אחריות גם מתכונן כביש תוואי שיעקוף את גדרה ממערב.

בדרום כביש 40 מוחלף לאורך כ-6 קילומטר בין מחלף נאות חובב המתוכנן עם תחילתו של כביש 6, עד צומת הנגב שיהפוך למחלף לכיוון מצפה רמון וכביש 224 לכיוון ירוחם. כמו כן ישמש המחלף את עיר הבה"דים הסמוכה. כמו כן מתוכננת הפיכתם של צומת להבים וצומת פלוגות למחלפים.

 פיצול הכביש לכבישים שונים 
על-פי תוכנית משרד התחבורה שעליה פורסם בסוף שנת 2018 לעדכון המספור של רבים מכבישי ישראל – כביש 40 צפוי להיות מפוצל למספר קטעים בעלי מספר שונה:

 קטע הכביש בין צומת קטורה למחלף רהט צפוי להיות מסומן ככביש 30.
 קטע הכביש בין צומת ראם למחלף מאחז צפוי להיקרא ככביש 32
 קטע הכביש החופף לכביש 6 בין מחלף רהט למחלף מאחז צפוי להיקרא כביש 6 בלבד.
 קטע הכביש בין צומת כפר סבא מזרח לצומת ניר אליהו (כביש 5504, כביש 55) צפוי להשתנות לכביש 40

מסלול
ק"משםמחלף/צומתמיקוםדרכים מצטלבות כביש 40 מדרום לצפון 0 צומת קטורה 25px קטורה  9 צומת נווה חריף נווה חריף כביש עירוני 10 צומת נאות נאות סמדר 12 צומת שיזפון שיזפון  26 צומת שיטים שיטים כביש עירוני 38 צומת ציחור ציחור  81 צומת מכתש רמון מכתש רמון כביש עירוני 90 95 צומת הרוחות מנחת מצפה רמון  117 צומת ציפורים רמת ציפורים כביש עירוני 121 צומת מדרשת בן-גוריון מדרשת בן-גוריון 125 צומת שדה בוקר שדה בוקר 125 צומת חלוקים הר חלוקים  140 צומת טללים טללים  143 צומת משאבים משאבי שדה  152 צומת הנגב מרכז|לא ממוסגר|25x25 פיקסלים הנגב  153.5 מחלף הנגב (בתכנון) 25px עיר הבה"דים  156 צומת כניסה לרמת בקע 25px  רמת בקע כביש עירוני157.5 מחלף רמת בקע (בתכנון) 25px רמת בקע כניסה לאזור התעשייה רמת בקע 160.5 צומת רמת חובב 25px  רמת חובב כביש עירוני 161 מחלף רמת חובב 25px נאות חובב  163 צומת מסעודין אל-עזאזמה 25px  אבו עפאש, אלעזאזמה כביש עירוני 167 צומת הנוקדים (אוהלים) בית הכלא אוהלי קידר  172 מחלף שרה 25px דרום באר שבע  176 מחלף חטיבת הנגב 25px תל שבע  184.5 צומת גורל 25px  גבעות גורל  191 מחלף עידן הנגב25px להבים, רהט 194.5 מחלף רהט 25px רהט  כביש גישה לרהט 197 מחלף דבירה 25px  דביר כביש 325 200 מחלף קמה 25px  בית קמה  209 מחלף מאחז 25px מאחז  214 צומת אחוזם 25px  אחוזם כביש פנימי 216 צומת איתן איתן  218 צומת עוזה עוזה כביש פנימי 219 צומת קריית גת דרום מרכז|לא ממוסגר|25x25 פיקסלים  קריית גת  223 צומת פלוגות  224.5 מחלף פלוגות (בתכנון) 25px קריית גת  226 צומת קוממיות 25px זבדיאל 
כביש 3533 227 מחלף קוממיותבהקמה25px זבדיאל 
כביש 3533 228 צומת מושב סגולה25px סגולהסגולה, ורדון, נחלה, מנוחה 229 צומת ניר בנים ניר בנים  231 צומת קדמה קדמה כביש פנימי 233 צומת תימורים תימורים 236 צומת מלאכי (קסטינה) מרכז|לא ממוסגר|25x25 פיקסלים  קריית מלאכי  237 צומת אחים 25px  תלמי יחיאל כפר אחים, ערוגות, ינון, מכללת אחווה 239 צומת ראם (מסמיה) מרכז|לא ממוסגר|25x25 פיקסלים  בני רא"ם  240.5 צומת בני רא"ם 25px  בני רא"ם כביש פנימי 241.5 צומת חצב חצב 243.5 צומת חפץ חיים גדרה  244 צומת חצור בני עי"ש  245 מחלף גדרה 25px גדרה  247.5 צומת ללא שם מרכז|לא ממוסגר|25x25 פיקסלים קדרון, גדרה רחוב יצחק בן-צבי 249 צומת תל נוף בית אלעזרי  255 צומת גבעת ברנר גבעת ברנר, אזור תעשייה קריית עקרון כניסה לגבעת ברנר 255.5 צומת קריית עקרון קריית עקרון  255.7 כניסה למרכז רפואי קפלן רחובות, קריית עקרון דרך פסטרנק 260 צומת ביל"ו כפר ביל"ו  262 צומת סתריה 25px  סתריה  262.5 צומת רחובות מזרח מרכז|לא ממוסגר|25x25 פיקסלים רחובות דרך מנחם בגין 263 צומת כניסה לסתריה 25px  סתריה כביש פנימי 266 צומת ישרש מרכז|לא ממוסגר|25x25 פיקסלים ישרש 266.5 מחלף רמלה דרום 25px רמלה  267 צומת מצליח מרכז|לא ממוסגר|25x25 פיקסלים רמלה, מצליח  (רחוב אריה אליאס) 269 מחלף רמלוד 25px רמלה  270 צומת אחיסמך מרכז|לא ממוסגר|25x25 פיקסלים לוד כניסה לאחיסמך וללוד 271.5 צומת לוד מרכז שדרות הציונות, רחוב הרב עובדיה יוסף 273.5 צומת גינתון גינתון, לוד  273.7 צומת לוד צפון לוד דרך מנחם בגין 275 כניסה צפונית ללוד 25px  רחוב אבא הלל סילבר 276 מחלף לוד 25px  277 צומת אל-על מרכז|לא ממוסגר|25x25 פיקסלים קריית שדה התעופה , 
25px 277.2 כניסה מזרחית לנמל התעופה בן-גוריון 25px  נמל התעופה בן-גוריון 25px 278.5 צומת התעשייה האווירית מרכז|לא ממוסגר|25x25 פיקסלים התעשייה האווירית כביש פנימי 280 צומת בדק בני עטרות  281 צומת הטייסים  283 צומת בארות יצחק 25px  בארות יצחק כביש פנימי 283.5 צומת נופך נופך  284 צומת מגשימים מגשימים כביש פנימי 284.5 צומת נחלים דרום נחלים רחוב שניר 285.5 צומת נחלים צפון רחוב דן 287.5 מחלף פתח תקווה דרום 25px  פתח תקווה  287.5 צומת סירקין 25px  פתח תקווה, כפר סירקין, כביש 4713 289 צומת גנים  289.5 צומת סגולה , פתח תקווה 290.3 מחלף קניון חביב (בתכנון) – שם לא רשמי25px פתח תקווה כביש עוקף פתח תקווה 291 צומת כפר הבפטיסטים 25px  פתח תקווה כביש גישה לכפר הבפטיסטים 291.5 מחלף ירקון 25px  290 מחלף עדנים (בתכנון) 25px עדנים  292.5 צומת עדנים 25px  עדנים  293.5 צומת כניסה לעדנים כביש פנימי 294 צומת נווה ירק נווה ירק  295.5 צומת כניסה לאלישמע אלישמע כניסה לאלישמע ולהוד השרון 297 מחלף אלישמע 25px  297.5 צומת ללא שם 25px  כפר סבא רחוב ויצמן 298.5 צומת נווה ימין כפר סבא, נווה ימין רחוב הפיקוס 300 צומת כפר סבא מזרח כפר סבא , כביש 5504

ראו גם

כבישי ישראל

קישורים חיצוניים
 גדעון לוי ואלכס ליבק, כביש אחד, מאה עולמות | חלק א' | חלק ב' | חלק ג' | חלק ד' | באתר הארץ, ספטמבר–אוקטובר 2017


 הערות שוליים 

*
קטגוריה:ישראל: כבישים
קטגוריה:שדה בוקר
קטגוריה:מצפה רמון
קטגוריה:משאבי שדה
קטגוריה:להבים: תחבורה
קטגוריה:בארות יצחק
קטגוריה:כפר סבא: תחבורה
קטגוריה:רחובות: תחבורה
קטגוריה:רמלה: תחבורה
קטגוריה:לוד: תחבורה
קטגוריה:קריית עקרון: תחבורה
קטגוריה:גבעת ברנר
קטגוריה:גדרה: תחבורה
קטגוריה:קריית מלאכי: תחבורה
קטגוריה:קריית גת: תחבורה
קטגוריה:רהט: תחבורה
קטגוריה:באר שבע: תחבורה
קטגוריה:מצפה רמון: תחבורה
קטגוריה:פתח תקווה: רחובות
קטגוריה:שביל ישראל
קטגוריה:מועצה אזורית חבל אילות: תחבורה
קטגוריה:הנגב: כבישים